
1. Облыстық ауыл шаруашылығы және жер қатынастары басқармасының басшысы Т. Дүйсебаевтың ағымдағы жылдың 
19-20 қыркүйек күндері Астана қаласында өткізілетін ауыл шаруашылығы жәрмеңкесіне дайындық жұмыстарының барысы туралы ақпараты қаперге алынсын;
2. Қызылорда қаласы және аудан әкімдіктері: 
2.1. жәрмеңкеге апарылатын өнімдердің тізбесін, көлемін, баратын көліктердің деректері мен жауапты қызметкерлердің аты-жөні, байланыс телефоны басқа да тиісті ақпараттарды облыстық ауыл шаруашылығы және жер қатынастары басқармасына ұсынсын (мерзімі: 11.09.2026 ж.);
2.2. жәрмеңкеге апарылатын өнімдердің ветеринарлық анықтамалары мен сертификаттары санитарлық нормалар мен техникалық регламенттерге сәйкестендірілсін;
2.3. сауда жасайтын әрбір сатушының тиісті киімінің (фартук, чепчик немесе бас киім, қолғаптар) бөлшек сауда жасау үшін тауарларды салып беретін қаптамалар мен пакеттерінің болуы қамтамасыз етілсін;
2.4. жәрмеңкеге қатысатын барлық автокөліктер тиісті аудандардан өнімдермен тиеліп, 16 қыркүйек күнгі сағат 11:00-ге дейін «Байқоңыр» ӘКК» АҚ-на қарасты «Алтын Қамба» АӨК кешеніндегі көкөніс сақтау қоймасының аумағында жинақталып, 14:00-де жолға шығу қамтамасыз етілсін;
2.5. тұрмысы төмен отбасыларына азық-түлік себеттерін ұсыну бастамасымен қайырымдылық акциялар жасау мүмкіндіктерін қарастырсын;
2.6. жәрмеңке өту барысында өз аймағына қарасты қатысушылардың өнімдерінің сапасы мен сатылу бағаларының белгіленген бағадан асырмай сатылуын қадағаласын;
3. Облыстық қоғамдық даму басқармасы (Д. Тлеумбетов) Астана қаласының жәрмеңкесі жөнінде бейнеролигін әзірлеп, БАҚ және әлеуметтік желілер арқылы жариялануын ұйымдастырсын;
4. Облыстық ішкі істер департаментінің жергілікті полиция қызметі (келісім бойынша), Қызылорда қаласы және аудан әкімдіктері, ауыл шаруашылығы және жер қатынастары басқармасымен бірігіп,
16 қыркүйек күні сағат 14:00-де «Байқоңыр» ӘКК» АҚ-на қарасты «Алтын Қамба» АӨК кешеніндегі көкөніс сақтау қоймасының аумағынан автокөлік керуенін Астана қаласы бағытында жолға ертіп шығып, 18 қыркүйек күні 
сағат 15:00-ге дейін Астана қаласы, Қарқаралы 1 тас жолы бойындағы «Қазанат» ипподром автотұрағына толық жеткізілуін қамтамасыз етсін;
5. Облыстық мәдениет, архивтер және құжаттама басқармасы (Ж. Сейілов) жәрмеңке өтілуі барысында концерттік бағдарлама ұйымдастырсын.
6. Облыстық кәсіпкерлік және өнеркәсіп басқармасы (А. Каюпов) жәрмеңкеге баратын жүк көліктерін жол жүру маршруты бойындағы жанармай құю станцияларында дизель отынымен қамтамасыз етуін үйлестірсін;
7. Облыстық ветеринария басқармасы (Ш. Қойшыбаев) жәрмеңкеге апарылатын ет және балық өнімдерінің  ветеринарлық қауіпсіздігін сақтау үшін облыстан бір ветеринар дәрігердің Астана қаласына баруын қамтамасыз етсін.
8. ҚР АШМ ветеринариялық бақылау және қадағалау комитетінің Қызылорда облыстық аумақтық инспекциясы (Е. Апетов, келісім бойынша),  Астана қаласына ет және балық өнімдері жөнелтілуі барысында ветеринарлық  анықтамаларының болуын қадағаласын және облыстан бір ветеринар дәрігердің Астана қаласына баруын қамтамасыз етсін.
9. ҚР АШМ АӨК Мемлекеттік инспекция комитетінің облыстық аумақтық инспекциясы (М. Оразбаев, келісім бойынша), Астана қаласында өсімдік шаруашылығы өнімдеріне визуалды бақылау жүргізілетіндіктен апарылатын өнімдердің сапасы талапқа сай болуын қамтамасыз етсін; 
10. Осы хаттамалық тапсырмалардың орындалуын бақылау және үйлестіру облыстық ауыл шаруашылығы және жер қатынастары басқармасына жүктелсін.

